บลจ.กสิกรไทย ออกกอง KFF3MAJ อายุ 3 เดือนชูผลตอบแทน 1.40% ต่อปี เสนอขาย-14 พ.ย.นี้
บลจ.กสิกรไทย ออกกอง KFF3MAJ อายุ 3 เดือน ชูผลตอบแทน 1.40% ต่อปี เสนอขาย 8-14 พ.ย.นี้ โดยผู้ลงทุนสามารถลงทุนด้วยเงินขั้นต่ำเพียง 5,000 บาท
9 พ.ย. 2559

นายนาวิน อินทรสมบัติ รองกรรมการผู้จัดการและประธานบริหารการลงทุนต่างประเทศ บริษัทหลักทรัพย์จัดการกองทุน กสิกรไทย จำกัด หรือ บลจ.กสิกรไทย เปิดเผยว่า ในระหว่างวันที่ 8-14 พฤศจิกายน 2559 จะเปิดเสนอขายกองทุนเปิดเค ตราสารหนี้ต่างประเทศ 3 เดือน เอเจ (KFF3MAJ) ประมาณการผลตอบแทนที่ผู้ถือหน่วยลงทุนคาดว่าจะได้รับที่ 1.40% ต่อปี โดยกองทุนดังกล่าวมีนโยบายป้องกันความเสี่ยงจากอัตราแลกเปลี่ยนทั้งจำนวน และสำหรับผู้ลงทุนบุคคลธรรมดาไม่ต้องเสียภาษี
ทั้งนี้ มองว่าทิศทางการเคลื่อนไหวของอัตราผลตอบแทนตารสารหนี้ไทยระยะสั้น น่าจะยังทรงตัวและเคลื่อนไหวอิงกับอัตราดอกเบี้ยนโยบาย ซึ่งคาดว่าคณะกรรมการนโยบายการเงิน (กนง.) จะยังคงอัตราดอกเบี้ยนโยบายไว้ที่ระดับ 1.50% ต่อปี ไปจนถึงสิ้นปีนี้ ส่วนทิศทางอัตราผลตอบแทนตราสารหนี้ระยะยาวยังคงมีความไม่นอนจากปัจจัยต่างประเทศ อาทิ การปรับขึ้นอัตราดอกเบี้ยนโยบายของธนาคารสหรัฐฯ (FED) ในช่วงปลายปีนี้ ที่อาจส่งผลต่อการปรับตัวขึ้นของอัตราผลตอบแทนตราสารหนี้ ส่วนปัจจัยที่นักลงทุนและตลาดรอติดตาม คือการประชุมของธนาคารกลางยุโรป (ECB) ในช่วงต้นเดือนธันวาคม ว่าจะมีมาตรการกระตุ้นเศรษฐกิจออกมาเพิ่มเติมหรือไม่ ขณะที่ปัจจัยภายในประเทศ ยังรอติดตามผลการประชุมของกนง. ที่จะมีขึ้นในวันที่ 9 พฤศจิกายนนี้
โดยกองทุน KFF3MAJ ที่มีอายุโครงการ 3 เดือน เบื้องต้นคาดว่าจะลงทุนในเงินฝาก Bank of China, เงินฝาก  China Construction Bank Corporation, เงินฝาก Agricultural Bank of China และเงินฝาก First Gulf Bank, ประเทศสหรัฐอาหรับเอมิเรตส์ นอกจากนี้ยังคาดว่าจะลงทุนในตราสารหนี้ Qatar National Bank
ทั้งนี้กองทุนดังกล่าวมีนโยบายป้องกันความเสี่ยงจากอัตราแลกเปลี่ยนเต็มจำนวน และผู้ลงทุนสามารถลงทุนด้วยเงินขั้นต่ำเพียง 5,000 บาท
ในขณะเดียวกันทาง บลจ.ยังได้เพิ่มโอกาสรับผลตอบแทนต่อเนื่องให้กับผู้ถือหน่วยลงทุนกับกองทุนตราสารหนี้แบบที่มีกำหนดอายุโครงการ (Fixed Term Fund) ซึ่งเมื่อกองทุนครบกำหนดอายุโครงการ บริษัทจัดการจะนำเงินค่าขายคืนอัตโนมัติไปซื้อหน่วยลงทุนที่ผู้ลงทุนเลือกได้กองทุนใดกองทุนหนึ่งใน 3 กองทุน คือ กองทุนเปิดเค ตลาดเงิน (K-MONEY) กองทุนเปิดเค ตราสารรัฐระยะสั้น (K-TREASURY) หรือกองทุนเปิดเค เอ็มพลัส (K-MPLUS) ซึ่งอยู่ในกลุ่มกองทุนรวมตราสารหนี้ ของบลจ.กสิกรไทย